Mange boliger i Nordjylland er ubeboede. Værst står det til på Læsø, hvor næsten hver tredje bolig står tom.

Det kan være svært at finde folk, der vil flytte på landet. Nordjylland er en af de regioner, hvor flest boliger står tomme, viser nye tal fra Danmarks Statistik. I alt er 164.000 danske boliger lige nu tomme, og 8,3 procent af dem ligger i Nordjylland. Omkring hver 12. nordjyske bolig er altså ubeboet, og det bliver kun overgået af Bornholm, hvor 8,5 procent af boligerne er tomme. På kommuneniveau ligger Læsø nummer to på listen. 31,9 procent af boligerne på Læsø er ubeboede, og det bliver kun overgået af en anden ø-kommune, Samsø, hvor tallet er 32,2 procent. Læsø er dog ikke den eneste nordjyske kommune med mange tomme boliger. Frederikshavn, Jammerbugt og Thisted ligger også på listens top-10. Ingen nordjyske kommuner er med på listen over de 10 kommuner med færrest ubeboede boliger.